Solidago
Solidago je rod zlatnica, iz porodice Asteraceae koji uključuje trajnice i listopadne i zimzelene polugrmove. Ovaj rod ima 117 priznatih vrsta. Porijeklom je iz Sjeverne Amerike.. Raste na neobrađivanim površinama, uz rijeke i potoke. Cijela biljka ima ljekovita svojstva. Prepoznatljiva je po zlatnožutim cvjetovima koji su privlačni glavnim oprašivačima – pčelama, tokom ljeta i rane jeseni. Za pojačano lučenje mednog soka potrebna joj je temperatura od 25-28 C; njen med se koristi za liječenje živčanih oboljenja. U Bosni i Hercegovini i okolnim zemljama, najraširenija je Solidago virgaurea koja raste po šumama te je cijenjena ljekovita biljka, kao i Solidago canadensis, koja se smatra invazijskom, uvedenom vrstom. Cvijet ovih bijki koristi se kao bojilo za tkanine.